wickkiey/tamil-wikipedia-chunked huggingface dataset:
# அச்சுதன் கூடலூர்

## வாழ்க்கைக் குறிப்பு

இவர் 1945 ஆம் ஆண்டு கேரளத்தின், பாலக்காடு மாவட்டத்தில் உள்ள கூடலூரில் மறைந்த மத் தெக்கேபட் எம்டி பரமேசுவரன் நாயர் மற்றும் கூடலூரைச் சேர்ந்த பருக்குட்டி அம்மா ஆகியோருக்கு மகனாகப் பிறந்தார். எம். டி. வாசுதேவன் நாயர் இவரது தாய் மாமன் ஆவார். மளமல்காவு அரசு. எல்பி பள்ளி. திரிதாலா உயர்நிலைப் பள்ளியில் படித்துவிட்டு, திருச்சூர் மகாராஜா பல தொழில்நுட்பக் கல்லூரியில் சேர்ந்தார். சென்னையில் உள்ள மதராஸ் ஆர்ட் கிளப்பின் கீழ் உள்ள நுண்கலை கல்லூரியில் சேர்ந்தார். துவக்கக் காலத்தில் சிறுகதைகள் எழுதினார். எம். கோவிந்தனின் சமிக்ஷா இதழில் இவரது ‘சிரமுலா வர சரிமவரா’ என்ற கதை வெளியனது. அச்சுதன் கூடலூர், கூடலூர் நில அளவைப் பிரிவில் வரைவாளராக அரசு பணியில் இருந்தார். ஒரு கட்டத்தில் அரசு பணியில் இருந்து விலகி முழுநேர ஓவியராக ஆனார். 1977ல் சென்னை மாக்ஸ்முல்லர் பவன் கண்காட்சியில் அச்சுதன் கூடலூர் உலக கவனத்திற்கு வந்தார். திருமணம் செய்துகொள்ளாமல் தனியாக வாழ்ந்துவந்த இவர். 2022 சூலை 18 அன்று சென்னையில் காலமானார்.
# அச்சுதன் கூடலூர்

## விருதுகள்

- 1988 இல் மத்திய நுண்கலை அகாதமி விருது
- 1982ல் தமிழ்நாடு லலித் கலா அகாதமி விருது
- 2017 - கேரளா லலிதா கலா அகாடமி பெல்லோஷிப்
# மனோரமா வார இதழ்

**மனோரமா வார இதழ்** (*Manorama Weekly*) என்பது என்பது இந்தியாவின் கேரளாவில் உள்ள கோட்டயம் நகரத்திலிருந்து மனோரமா குழும வெளியீடுகளால் வெளியிடப்படும் வாராந்திர மலையாள மொழி உள்ளூர் ஆர்வ இதழாகும். 1937 ஆம் ஆண்டு ஆகத்து மாதம 8 ஆம் தேதி முதல் வெளியிடத் தொடங்கப்பட்டது. இந்தியாவில் அதிகம் விற்பனையாகும் வார இதழான இப்பத்திரிகை 5,82,180 பிரதிகள் விற்கப்படுகிறது. மங்கலம் வார இதழுடன் சேர்ந்து கேரள மக்களிடையே, குறிப்பாக இல்லத்தரசிகள் மத்தியில் மிகவும் பிரபலமான இதழாக இவ்விதழ் வாசிக்கப்படுகிறது. பெயர் மற்றும் உள்ளடக்கத்தின் அடிப்படையில் "மா" வெளியீடுகளின் புனைப்பெயரை இவார்கள் பெற்றுள்ளனர்..
# ஸ்ரீ விக்கிரம வீரா

**ஸ்ரீ விக்கிரம வீரா** (மலாய் மொழி: *Paduka Sri Wikrama Wira*; ஆங்கிலம்: *Sri Pikrama Wira* அல்லது *Vikramavira*); என்பவர் சிங்கபுர இராச்சியத்தின் இரண்டாவது அரசர். சிங்கப்பூரைத் தோற்றுவித்த நீல உத்தமனின் மூத்த மகன் ஆவார்.  
செஜாரா மெலாயு எனும் மலாய் இலக்கிய வரலாற்றுச் சான்றுகளின்படி, இவர் 1347-ஆம் ஆண்டில் இருந்து 1362-ஆம் ஆண்டு வரை சிங்கப்பூரை ஆட்சி செய்தவர். இவர் பதவி ஏற்பதற்கு முன்பு ராஜா கெசில் பெசார் *(Raja Kecil Besar)* என்று அழைக்கப்பட்டார். மற்றும் நீல பஞ்சவடி *(Nila Panjadi)* என்ற இந்திய இளவரசியை மணந்தவர்.
# ஸ்ரீ விக்கிரம வீரா

## பொது

ஸ்ரீ விக்கிரம வீராவின் ஆட்சிக் காலத்தில் சிங்கபுர இராச்சியத்தை அடிபணியச் செய்ய சயாமியர்கள் முதல் முறையாக முயற்சிகள் செய்தார்கள்.  
1349-ஆம் ஆண்டில் வாங் தாயுவான் *(Wang Dayuan)* எனும் சீன வணிப் பயணி ஒரு வரலாற்று நூலை எழுதி இருக்கிறார். அதன் பெயர் தாயி சிலு (ஆங்கிலம்: *Daoyi Zhilüe* அல்லது *A Brief Account of Island Barbarians;* சீனம்: 岛夷志). அந்த நூலில் உள்ள பதிவுகளின்படி, சயாமியர்கள் 70 கப்பல்களுடன் சிங்கப்புர இராச்சியத்தின் மீது படை எடுத்தார்கள்.
# ஸ்ரீ விக்கிரம வீரா

## பொது

### சீனக் கடல்படையின் உதவி

உதவிக்கு சீனாவில் இருந்து சீனக் கடல்படை வரும் வரையில், சிங்கபுர இராச்சியத்தின் படைகள் தாக்குப் பிடித்தன. அப்போது சிங்கப்பூரில் இருந்த சிங்கபுர இராச்சியத்தின் கோட்டை அரண்கள் வலுவாக இருந்தன. அதனால் சயாமியர்களை எதிர்த்துத் தாக்குப் பிடிக்க முடிந்தது.  
அதே நேரத்தில், வளர்ந்து வரும் சிங்கபுர இராச்சியத்தின் செல்வாக்கை, அப்போதைய சக்திவாய்ந்த ஜாவானிய இராச்சியமான மஜபாகித் பேரரசு கவனிக்கத் தொடங்கியது. அப்போது மஜபாகித் பேரரசிற்கு கஜ மதன் *(Gajah Mada)* எனும் சிரனோதரன் *(Jirnnodhara)* பிரதமராக இருந்தார்.
# ஸ்ரீ விக்கிரம வீரா

## மஜபாகித் படையெடுப்பு

### கஜ மதன்

கஜ மதனின் காலத்தில் நுசாந்தராவில் *(Nusantara)* இருந்த அனைத்து இராச்சியங்களுக்கும் எதிராக மஜபாகித் பேரரசு அதன் வெளிநாட்டு விரிவாக்கங்களைத் தொடக்கியது. அதில் சிதறிக் கிடந்த ஸ்ரீவிஜயம் பேரரசின் சிற்றரசுகளையும் மஜபாகித் பேரரசிற்குள் இணைப்பதும் ஒரு விரிவாக்கப் பகுதியாகும்.  
1350-இல், ஆயாம் ஊருக் *(Hayam Wuruk)* என்பவர் மஜபாகித் பேரரசின் அரியணையில் ஏறினார். இவரின் அசல் பெயர் இராயசநகரன் *(Rajasanagara)* அல்லது பதாரா பிரபு *(Bhatara Prabhu).*  
இவர் சிங்கபுரத்திற்கு ஒரு தூதரை அனுப்பி, சிங்கபுர இராச்சியத்தை மஜபாகித் பேரரசிடம் சமர்ப்பிக்குமாறு கோரிக்கை வைத்தார்.
# ஸ்ரீ விக்கிரம வீரா

## மஜபாகித் படையெடுப்பு

### விக்ரம வீரா மறுப்பு

அந்தக் கோரிக்கையை ஸ்ரீ விக்ரம வீரா மறுத்து விட்டார். அத்துடன் மஜபாகித் மன்னனின் தலையை மழித்து விடுவேன் என்று மிரட்டி ஓர் அடையாளச் செய்தியையும் அனுப்பி வைத்தார்.  
கோபம் அடைந்த மஜபாகித் மன்னர் ஆயாம் ஊருக், 180 போர்க் கப்பல்களையும் மற்றும் எண்ணற்ற சிறிய கப்பல்களையும் கொண்ட ஒரு படையெடுப்பிற்கு உத்தரவிட்டார்.
# ஸ்ரீ விக்கிரம வீரா

## மஜபாகித் படையெடுப்பு

### சிங்கபுரக் கடற்கரையில் போர்

கடற்படை பிந்தான் தீவுகள் வழியாக சென்றது. அங்கு இருந்து சிங்கபுரத்திற்குச் செய்தி பரவியது. படையெடுப்பை எதிர்கொள்ள உடனடியாக 400 போர்க் கப்பல்கள் களம் இறங்கின. இரு தரப்பினரும் மோதிக் கொண்டனர். மூன்று நாட்களாகச் சிங்கபுர கடற்கரையில் போர் நடந்தது.  
அந்தக் கட்டத்தில் மஜபாகித் ஜாவானியர்கள் பெரும்பாலும் கடற்படைப் போரில் அனுபவம் இல்லாதவர்களாக இருந்தனர். அந்த வகையில் அவர்கள் அந்தப் போரில் தோற்கடிக்கப்பட்டனர். இறுதியில் தப்பி ஓட வேண்டிய கட்டாயம் ஏற்பட்டது.  
இந்தப் போர் 1350-ஆம் ஆண்டு நடைபெற்றது. அதன் பின்னர் 1362-ஆம் ஆண்டு வரை ஸ்ரீ விக்ரம வீரா, சிங்கப்பூரை ஆட்சி செய்தார். இவருக்குப் பின்னர் இவருடைய மகன் ஸ்ரீ ராணா விக்கிரமா *(Sri Rana Wikrama)* என்பவர் சிங்கபுர இராச்சியத்தின் அரியணையில் அமர்ந்தார்.
# ராகவ் சதா

**ராகவ் சதா** (*Raghav Chadha*) ஓர் இந்திய அரசியல்வாதி மற்றும் ஆம் ஆத்மி கட்சியின் உறுப்பினர் ஆவார். இவர் இந்தியாவின் பஞ்சாப் மாநிலத்திலிருந்து நாடாளுமன்றத்தின், மாநிலங்களவை உறுப்பினர் ஆவார். மேலும் இவர் தில்லி ஜல் வாரியத்தின் துணைத் தலைவராகவும், டெல்லியில் உள்ள ராஜிந்தர் நகர் சட்டமன்றத் தொகுதியின் சட்ட மன்ற உறுப்பினராகவும் இருந்துள்ளார். இவர் பட்டயக் கணக்காளர் பயிற்சி பெற்றவர்.
# ராகவ் சதா

## ஆரம்ப வாழ்க்கை மற்றும் தொழில்

1988 ஆம் ஆண்டு நவம்பர் 11 ஆம் தேதி ராகவ் புது தில்லியில் பிறந்தார். இவர் தில்லி மாடர்ன் பள்ளியில் பள்ளிக் கல்வியைப் முடித்தார். டெல்லி பல்கலைக்கழகத்தில் பட்டம் பெற்றார். பின்னர் இவர் இந்திய பட்டயக் கணக்காளர்கள் நிறுவனத்தில் பட்டயக் கணக்கியல் படிப்பைத் தொடர்ந்தார். அதன் பிறகு இவர் 'லண்டன் ஸ்கூல் ஆஃப் எகனாமிக்ஸ்' க்கு EMBA சான்றிதழ் படிப்புக்குச் சென்றார். இவரது ஆரம்பகால வாழ்க்கையில் இவர் டெலாய்ட், சியாம் மல்பானி மற்றும் கிராண்ட் தோர்ன்டன் உள்ளிட்ட கணக்கியல் நிறுவனங்களில் பணியாற்றினார்.
# ராகவ் சதா

## அரசியல்

2015 ஆம் ஆண்டு டெல்லி சட்டப் பேரவைத் தேர்தலில் ஆம் ஆத்மி கட்சி பெரும்பான்மையுடன் வெற்றி பெற்றபோது, ராகவ் (26 வயதில்) ஆம் ஆத்மி கட்சியின் தேசியப் பொருளாளராக நியமிக்கப்பட்டார். 2018 ஆம் ஆண்டின் ஏப்ரலில், அப்போதைய மத்திய உள்துறை அமைச்சர் ராஜ்நாத் சிங், சிசோடியாவின் ஆலோசகராக நியமிக்கப்பட்ட 9 ஆலோசகர்களுடன் இவரது நியமனத்தை இரத்து செய்தார்.  
2019 ஆம் ஆண்டில், இவர் 2019 மக்களவைத் தேர்தலில் தெற்கு டெல்லி நாடாளுமன்றத் தொகுதியில் போட்டியிட்டார். இவர் தேர்தலில் பாஜக வேட்பாளரான ரமேஷ் பிதுரியிடம் தோல்வியடைந்து இரண்டாவது இடத்தைப் பிடித்தார். தேர்தலில் போட்டியிட்ட அனைத்து ஆம் ஆத்மி கட்சியினரிலும் அதிகபட்ச வாக்குகளை இவர் பெற்றுள்ளார்.
# ராகவ் சதா

## அரசியல்

### டெல்லி சட்டசபையில் எம்.எல்.ஏ

2020 ஆம் ஆண்டின் பிப்ரவரி மாதத்தில் இவர் 2020 டெல்லி சட்டப் பேரவைத் தேர்தலில் ராஜிந்திர நகரில் பாஜக வேட்பாளர் ஆர்.பி.சிங்கை எதிர்த்து போட்டியிட்டு வெற்றி பெற்றார். இந்த தேர்தலைத் தொடர்ந்து இவர் டெல்லி ஜல் வாரியத்தின் (DJB) துணைத் தலைவராக நியமிக்கப்பட்டார் மற்றும் டெல்லி அரசாங்கத்தில் நீர் இலாகா இவருக்கு ஒதுக்கப்பட்டது.
# ராகவ் சதா

## அரசியல்

### ராஜ்யசபாவில் எம்.பி

ஆம் ஆத்மி கட்சியின் தலைவராக இருந்த இவர் பஞ்சாப் சட்டப் பேரவைத் தேர்தலுக்கான ஆம் ஆத்மி பஞ்சாப் இணைப் பொறுப்பாளராக நியமிக்கப்பட்டார். 2022 ஆம் ஆண்டு மார்சு மாதம் 21 அன்று, டெல்லியின் நான்கு சட்டமன்ற உறுப்பினர்களோடு இவரும் நாடாளுமன்ற மா நிலங்களவை உறுப்பினராக தேர்வு செய்யப்பட்டார். 2022 ஆம் ஆண்டு தொடங்கி ஆறு வருட காலத்திற்கு இவர் பஞ்சாபில் இருந்து ராஜ்யசபா உறுப்பினர் பதவியில் இருப்பார்
# ராகவ் சதா

## சர்ச்சைகள்

2022 ஆம் ஆண்டு ஏப்ரல் மாதம், டெல்லியில் வங்காளதேசம் மற்றும் ரோகிஞ்சாக்களை பாஜக குடியமர்த்தியதாகவும், அதன் மூலம் கலவரத்தை ஏற்படுத்துவதாகவும் ராகவ் கூறினார். இது பெரும் சர்ச்சையை ஏற்படுத்தியது.
# ராகவ் சதா

## சர்ச்சைகள்

### பஞ்சாப் முதலமைச்சரின் ஆலோசகர் குழு தலைவர் பதவியில்

ஆம் ஆத்மி கட்சியைச் சேர்ந்த பகவந்த் மான் பஞ்சாப் முதலமைச்சராக பொறுப்பேற்ற பின் இராகவ் சத்தா முதலமைச்சரின் ஆலோசனைக் குழுவின் தலைவராக நியமிக்கப்பட்டார். இதனை எதிர்த்து பஞ்சாப் மற்றும் அரியானா உயர் நீதிமன்றத்தில் வழக்கு தொடுக்கப்பட்டுள்ளது.
# ராகவ் சதா

## தேர்தல் செயல்திறன்

**id="196" |டெல்லி சட்டசபை தேர்தல், 2020 : ராஜிந்தர் நகர்**  
| +1.91 |  |  |  |  |
| --- | --- | --- | --- | --- |
| **ஆம் ஆத்மி** | **ராகவ் சாதா** | **59,135** | **57.06** | **+3.67** |
| பா.ஜ.க | ஆர்.பி.சிங் | 39,077 | 37.70 | +1.76 |
| இந்திய தேசிய காங்கிரசு | ராக்கி துசீட் | 3,941 | 3.80 | -4.00 |
| நோட்டா | மேலே எதுவும் இல்லை | 467 | 0.45 | +0.04 |
| வாக்கு அதிகரிப்பு | +3.67 | } |  |  |
# தமிழக இடைத்தேர்தல்கள், 1997–98

**தமிழக இடைத்தேர்தல்கள், 1997–98** (1997–98 *Tamil Nadu Legislative Assembly by-elections*) என்பது 1997-98ஆம் ஆண்டுகளில் நடைபெற்ற சட்டப்பேரவை இடைத்தேர்தல் ஆகும். தமிழகத்தில் 1997 பிப்ரவரி 8ஆம் தேதி புதுக்கோட்டைச் சட்டமன்றத் தொகுதிக்கு **இடைத்தேர்தல்** நடைபெற்றது. குன்னூர் மற்றும் அருப்புக்கோட்டை ஆகிய இரு சட்டமன்றத் தொகுதிகளுக்கான இடைத்தேர்தல் பிப்ரவரி 22, 1998 அன்று நடைபெற்றது.  
இந்த முடிவுகள் திமுகவுக்கு பெரும் அதிர்ச்சியை ஏற்படுத்தியுள்ளது. இருப்பினும், 1996 தேர்தலில் மூன்று இடங்களையும் திமுக கைப்பற்றியது. மேலும் அதிமுக குறிப்பிடத்தக்க முன்னேற்றத்தினைப் பெற்றது. இந்த மூன்று தொகுதிகளிலும் மிகக் குறைந்த வாக்கு வித்தியாசத்தில் தோல்வியடைந்தது.
# தமிழக இடைத்தேர்தல்கள், 1997–98

## தொகுதிகள் மற்றும் முடிவுகள்

ஆதாரம்: இந்திய தேர்தல் ஆணையம்
# தமிழக இடைத்தேர்தல்கள், 1997–98

## மேலும் பார்க்கவும்

1. ECI இடைத்தேர்தல் பக்கம்
# அதிதி சிங் (அரசியல்வாதி)

**அதிதி சிங்** *(Aditi Singh)* ஓர் இந்திய அரசியல்வாதி ஆவார். இவர் உத்தரபிரதேச மாநிலத்தில் உள்ள ரேபரலி தொகுதியில் இருந்து 2017 மற்றும் 2022 ஆம் ஆண்டுகளில் வெற்றி பெற்று சட்டமன்ற உறுப்பினராக உள்ளார். உத்தரபிரதேசத்தின் 17வது மாநிலச் சட்டப் பேரவையில் (2017-2022) இளம் உறுப்பினர்களில் இவரும் ஒருவர். இவர் காங்கிரசில்ல் இருந்து விலகி 2021 இல் பாஜகவில் சேர்ந்தார். 2019 இல், தினேஷ் பிரதாப் சிங்குடனான அரசியல் போட்டியின் காரணமாக இவர் குண்டர்களால் தாக்கப்பட்டார் .
# அதிதி சிங் (அரசியல்வாதி)

## ஆரம்ப கால வாழ்க்கை

அவரது தந்தை அகிலேஷ் குமார் சிங் பல அரசியல் கட்சிகளுக்காக ரேபரலி சதாரில் ஐந்து முறை சட்டமன்ற உறுப்பினராக தேர்வு செய்யப்பட்டுள்ளார். அமெரிக்காவில் உள்ள டியூக் பல்கலைக்கழகத்தில் மேலாண்மைப் பட்டப்படிப்பில் சேருவதற்கு முன்பு அதிதி டெல்லி மற்றும் முசோரியில் கல்வி பயின்றார். இவர் தனது அரசியல் வாழ்க்கைக்கு முன்பு சமூகப் பணிகளில் ஈடுபட்டார்.
# அதிதி சிங் (அரசியல்வாதி)

## தொழில்

2017ஆம் ஆண்டு நடைபெற்ற சட்டமன்றத் தேர்தலில் காங்கிரசு சார்பில் போட்டியிட்டு சுமார் 90,000 வாக்குகள் வித்தியாசத்தில் வெற்றி பெற்றார். பாஜக உடனான தொடர்புக்காக காங்கிரசிலிருந்து இடைநீக்கம் செய்யப்பட்ட பிறகு, நவம்பர் 24 அன்று இவர் அதிகாரப்பூர்வமாக
| 01 | 2017 | 2022 | 17வது உபி சட்டமன்றம், உறுப்பினர் | காங்கிரசு |
| --- | --- | --- | --- | --- |
| 02 | 2022 | பதவியில் | 18வது உபி சட்டமன்றம், உறுப்பினர் | பாரதிய ஜனதா கட்சி |
# அனைத்திந்திய தமிழக முன்னேற்றக் கழகம்

**அனைத்திந்திய தமிழக முன்னேற்றக் கழகம்** (*Anaithinthiya Thamizhaga Munnetra Kazhagam*)(அனைத்திந்திய தமிழர்களின் முன்னேற்றத்திற்கான கூட்டமைப்பு), இந்தியாவின் தமிழ்நாட்டில் உள்ள ஒரு அரசியல் கட்சியாகும். இது இந்தியத் தேர்தல் ஆணையத்தில் பதிவு செய்யப்பட்டுள்ளது, ஆனால் இன்னும் அங்கீகரிக்கப்படவில்லை. இதன் தலைமை நிலையம் கோயம்புத்தூரில் உள்ளது.
# பலாவு ஆந்தை

**பலாவு ஆந்தை** (*Palau owl*)(*ஓட்டசு போடார்கினசு*) என்பது இசுடிரிகிடே ஆந்தைக் குடும்பத்தில் உள்ள ஒரு ஆந்தை சிற்றினமாகும். பலாவ் ஆந்தைகள் அடர் சிவப்பு கலந்த பழுப்பு நிறத்தில் இறகுகள் முழுவதும் சிறிய வெள்ளை புள்ளிகள் சிதறிக்கிடக்கின்றன. இவை பசிபிக் பலாவு தீவுகளில் மட்டுமே காணக்கூடிய அகணிய உயிரியாகும். இங்கு இவை வனப்பகுதி மற்றும் குளம் மரங்கள், பள்ளத்தாக்குகள் மற்றும் சதுப்புநில சதுப்புநிலங்களில் காணப்படுகின்றன. பலாவு ஆந்தைகள் மரங்களின் குழிகளில் கூடு கட்டுகின்றன. குழுக்களாக வாழ்கின்றன.  
பலாவு ஆந்தை முன்பு *பைரோக்லாக்சு* என்ற ஒற்றைச் சிற்றினப் பேரினத்தில் வைக்கப்பட்டது. பின்னர் 2019-ல் வெளியிடப்பட்ட ஒரு மூலக்கூறு தொகுதிப் பிறப்பு ஆய்வின் முடிவுகளின் அடிப்படையில் இது *ஓட்டசு* பேரினத்திற்கு மாற்றப்பட்டது.
# மார்வெல் திரைப் பிரபஞ்சம்: ஐந்தாம் கட்டம்

**மார்வெல் திரைப் பிரபஞ்சம்: ஐந்தாம் கட்டம்** என்பது மார்வெல் வரைகதை வெளியீடுகளில் தோன்றும் கதாபாத்திரங்களை அடிப்படையாகக் கொண்டு மார்வெல் இசுடியோசு நிறுவனம் தயாரித்த அமெரிக்க நாட்டு மீநாயகன் திரைப்படங்களின் வரிசையாகும். இந்த ஐந்தாம் கட்டதின் தயாரிப்புகள் அனைத்தும் 2022 முதல் 2024 வரை வெளியிடப்படுகிறது. இந்த ஐந்தாம் கட்டத்தின் திரைப்படங்கள் அனைத்தும் மார்வெல் இசுடியோசு தயாரிப்பு நிறுவனத்தால் 2023 இல் வெளியிடப்பட உள்ளன, வால்ட் டிஸ்னி ஸ்டுடியோஸ் மோஷன் பிக்சர்ஸ் நிறுவனம் மூலம் முக்கியமான படங்களை விநியோகம் செய்யப்படுகிறது, அதே நேரத்தில் டிஸ்னி+ இல் தொடர்கள் வெளியிடப்படுகிறது.  
இந்த கட்டத்தின் முதல் படம் ஆன்ட்-மேன் அண்ட் த வாஸ்ப்: குவாண்டுமேனியா, இது பிப்ரவரி 2023 இல் வெளியிடப்பட்டது, அதே நேரத்தில் முதல் தொடரான சீக்ரெட் இன்வேசன், இது ஜூன் 2023 இல் திரையிடப்பட்டது. 2023 அமெரிக்காவின் எழுத்தாளர் சங்கம் வேலைநிறுத்தம் காரணமாக ஐந்தாவது கட்டத்தின் வெளியீட்டு அட்டவணை பலமுறை மாற்றப்பட்டது. கேவின் பிகே ஒவ்வொரு படத்தையும் தயாரித்து, இந்த கட்டத்தில் ஒவ்வொரு தொடரின் நிர்வாக தயாரிப்பாளராகவும் பணியாற்றுகிறார், இவருடன் இடீபன் ப்ரூஸார்ட் (ஆன்ட்-மேன் அண்ட் த வாஸ்ப்: குவாண்டுமேனியா), ரையன் ரெனால்ட்சு மற்றும் ஷாவன் லெவி (டெட்பூல் & வால்வரின்), நெட் மூர் (கேப்டன் அமெரிக்கா: பிரேவ் நியூ வேர்ல்டு) ஆகியோரும் இணை தயாரிப்பாளராக பணியாற்றுயுள்ளனர்.  
இந்த கட்டத்தின் படங்களில் பால் ருத் மற்றும் இவாஞ்சலீன் லில்லி நடித்த ஆன்ட்-மேன் அண்ட் த வாஸ்ப்: குவாண்டுமேனியா, கிறிஸ் பிராட் மற்றும் பலர் நடிப்பில் கார்டியன்சு ஆப் தி கேலக்ஸி 3, பிரி லார்சன், இமான் வேலனி மற்றும் தியோனா பாரிசு நடிப்பில் தி மார்வெல்ஸ், ரையன் ரெனால்ட்சு மற்றும் ஹியூ ஜேக்மன் நடிப்பில் டெட்பூல் & வால்வரின் போன்ற திரைப்படங்கள் வெளியாகியுள்ளது. மேலும் அந்தோணி மேக்கி நடிப்பில் கேப்டன் அமெரிக்கா: பிரேவ் நியூ வேர்ல்டு மற்றும் தண்டர்போல்சு* போன்ற திரைப்படங்கள் வெளியிட திட்டமிடப்பட்டுள்ளது. இந்த கட்டத்தின் முதல் மூன்று படங்களும் உலகளாவிய வசூல் ரீதியாக $2.3 பில்லியன் வசூலித்துள்ளன.  
அத்துடன் இந்த கட்டத்தின் டிஸ்னி+ தொலைக்காட்சித் தொடரில் சாமுவேல் எல். ஜாக்சன் நடித்த சீக்ரெட் இன்வேசன், டாம் ஹிடில்ஸ்டன் நடித்த லோகியின் இரண்டாவது பருவம், இயங்குபடத் தொடரான வாட் இப்...? 2, அலக்வா காக்ஸ் நடித்த எக்கோ, கேத்ரின் ஹான் நடித்த அகதா ஆல் அலாங்கு மற்றும் சார்லி சாக்ஸ் நடித்த டேர்டெவில்: பார்ன் அகெய்ன் ஆகியவை அடங்கும். அத்துடன் வின் டீசல் நடித்த ஐ ஆம் குரூட் குறும்படங்களின் இரண்டாவது பருவமும் இந்த கட்டத்தில் சேர்க்கப்பட்டுள்ளது. ஐந்தாம் கட்டம், நான்காம் மற்றும் ஆறாம் கட்டத்துடன் சேர்ந்து, "தி மல்டிவர்ஸ் சாகா" ஆகும்.
# மார்வெல் திரைப் பிரபஞ்சம்: ஐந்தாம் கட்டம்

## வளர்ச்சி

### உற்பத்தி மாற்றங்கள் மற்றும் அடுத்த பணிகள்

அக்டோபர் 2022 இல், தயாரிப்பு தொடர்பான சிக்கல்கள் காரணமாக, பிளேட் படத்தின் அதன் வெளியீட்டுத் தேதியை செப்டம்பர் 2024க்கு மாற்றப்பட்டது, அதன் விளைவாக டெட்பூல் & வால்வரின் படத்தின் வெளியீடு நவம்பர் 8, 2024க்கு பின்னுக்குத் தள்ளப்பட்டது. டிசம்பரில், எக்கோ தொடரின் தலைமை எழுத்தாளர் மரியன் டேயர், அந்தத் தொடர் 2023 இன் பிற்பகுதியில், அதாவது அந்த டிசம்பரில் தாமதமாகும் என்றார். பிப்ரவரி 2023 இன் தொடக்கத்தில், டிஸ்னியின் தலைமை நிர்வாக அதிகாரி பாப் இகர் என்பவர் இந்த நிறுவனம் அடுத்த சில ஆண்டுகளில் செலவுகளைக் குறைக்கும் ஒரு வழியாக வெளியிடும் உள்ளடக்கத்தின் அளவை மறுமதிப்பீடு செய்யும் என்று அறிவித்தார்.
# மார்வெல் திரைப் பிரபஞ்சம்: ஐந்தாம் கட்டம்

## திரைப்படங்கள்

**<>**ஐந்தாம் கட்டம்**</>**  
| வெளியானது |
| --- |
# மார்வெல் திரைப் பிரபஞ்சம்: ஐந்தாம் கட்டம்

## தொலைக்காட்சி தொடர்கள்

நான்காம் கட்டத்தில் உள்ள அனைத்து தொடர்களும் டிஸ்னி+ இல் வெளியிடப்படுகின்றன.  
| முதலில் ஒளிபரப்பப்பட்டது | கடைசியாக ஒளிபரப்பப்பட்டது |
| --- | --- |
# மார்வெல் திரைப் பிரபஞ்சம்: ஐந்தாம் கட்டம்

## குறும்படங்கள்

### ஐ ஆம் குரூட் 2

ஒவ்வொரு குறும்படமும் பேபி க்ரூட்டைப் பின்தொடர்கிறது, அவர் கேலக்ஸியின் கார்டியன்ஸ் கப்பலின் எல்லைக்கு அப்பால் ஒரு புதிய பிரபஞ்சத்தில் சிக்குகிறார், புதிய மற்றும் அசாதாரண கதாபாத்திரங்களுடன் சாகசங்களைச் செய்கிறார், அது அவரை சிக்கலில் சிக்க வைக்கிறது.  
| முதலில் ஒளிபரப்பப்பட்டது | கடைசியாக ஒளிபரப்பப்பட்டது |
| --- | --- |
# மார்வெல் திரைப் பிரபஞ்சம்: ஐந்தாம் கட்டம்

## காலவரிசை

மே 2025 இல் ஹாக்கியின் நிகழ்வுகளுக்கு ஐந்து மாதங்களுக்குப் பிறகு எக்கோ தொடர் அமைக்கப்பட்டது. ஆன்ட்-மேன் அண்ட் த வாஸ்ப்: குவாண்டுமேனியா 2026 இல் அமைக்கப்பட்டது. கார்டியன்சு ஆப் தி கேலக்ஸி 3 திரைப்படம் தி கார்டியன்ஸ் ஆஃப் தி கேலக்ஸி ஹாலிடே இசுபெஷலின் நிகழ்வுகளுக்குப் பிறகு அமைக்கப்பட்டது. கேப்டன் மார்வெலின் நிகழ்வுகளுக்கு முப்பது ஆண்டுகளுக்குப் பிறகு, 2026 ஆம் ஆண்டில் சீக்ரெட் இன்வேசன் அமைக்கப்பட்டது.  
சீக்ரெட் இன்வேசன் மற்றும் மிஸ். மார்வெலுக்குப் பிறகு 2026 இல் தி மார்வெல்ஸ் அமைக்கப்பட்டுள்ளது. அகதா ஆல் அலாங்கு 2026 இல், வாண்டாவிஷனின் நிகழ்வுகளுக்கு மூன்று ஆண்டுகளுக்குப் பிறகு அமைக்கப்பட்டது. அயன்ஹார்டு தொடர் பிளாக் பான்தர்: வகாண்டா போரெவர் நிகழ்வுகளுக்குப் பிறகு அமைக்கப்பட்டது. டேர்டெவில்: பார்ன் அகெய்ன் தொடர் எக்கோவின் நிகழ்வுகளுக்குப் பிறகு நடைபெறுகிறது.
# எக்கோ (தொலைக்காட்சித் தொடர்)

**எக்கோ** என்பது 2024 ஆம் ஆண்டு வெளியான அமெரிக்க நாட்டு அதிரடி குற்றப்புனைவு மீநாயகன் தொலைக்காட்சி நாடகத் தொடர் ஆகும். இந்த தொடர் இதே பெயரில் வெளியான மார்வெல் காமிக்சு கதாபாத்தித்தை அடிப்படையாகக் கொண்டு டிஸ்னி+ ஓடிடி தளத்திற்காக மரியன் டேயர் என்பவர் உருவாக்கியுள்ளார்.  
இந்த தொடர் மார்வெல் இசுடியோசு தயாரிப்பில் மார்வெல் திரைப் பிரபஞ்சத்தின் தொலைக்காட்சித் தொடரின் ஒரு பகுதியாகவும் 2021 ஆம் ஆண்டு வெளியான ஹாக்கி என்ற தொடரின் வழித்தொடரும் ஆகும்.  
இது மாயா லோபஸ் தனது சொந்த ஊருக்குத் திரும்புவதையும், அங்கு அவர் தனது கடந்த காலத்தை நினைத்து பார்ப்பதுடன், தனது பூர்வீக அமெரிக்க குடிகளுடம் மீண்டும் இணைந்திருக்க விருபிக்கிறார், மேலும் அவரது குடும்பத்தையும் சமூகத்தையும் அரவணைக்க முயற்சிப்பதே சித்தரிக்கின்றது. இந்த தொடரை சிட்னி பிரீலாண்ட் என்பவர் இயக்க, தலைமை எழுத்தாளராக மரியன் டேயர் என்பவர் பணியாற்றுகிறார். இந்தத் தொடரை 20வது தொலைக்காட்சியும் இணைந்து தயாரித்துள்ளது.  
ஹாக்கி தொடரில் இருந்து மீண்டும் நடிகை அலகுவா காக்சு என்பவர் மாயா லோபஸ்/எக்கோ என்ற தனது பாத்திரத்தில் மீண்டும் நடிக்கிறார். இவருடன் இணைந்து சாஸ்கே இசுபென்சர், தாண்டூ கார்டினல், டெவரி ஜேக்கப்சு, கோடி லைட்னிங், கிரகாம் கிரீன், ஜான் மெக்லார்னான், வின்சென்ட் டி'ஓனோஃப்ரியோ மற்றும் சார்லி சாக்ஸ் போன்ற பலர் நடிக்கிறார்கள். இதன் வழித்தொடர் வளர்ச்சி மார்ச் 2021 இல் தொடங்கியது, ஈடன் மற்றும் எமிலி கோஹன் ஆகியோர் தலைமை எழுத்தாளர்களாக இணைக்கப்பட்டனர், மேலும் அலக்வா காக்சு திரும்பி வருவதை உறுதிப்படுத்தினார். நவம்பர் 2021 இல் இந்தத் தொடர் முறையாக அறிவிக்கப்பட்டது, மரியன் டேயர் தலைமை எழுத்தாளராகப் பணியாற்றுவது தெரியவந்தது, சிட்னி பிரீலாண்ட் என்பவர் மார்ச் 2022 க்குள் இயக்குநராக உறுதி செய்யப்பட்டது. இந்த தொடரின் படப்பிடிப்பு ஏப்ரல் பிற்பகுதியில் தொடங்கியது மற்றும் செப்டம்பர் 2022 வரை நீடித்ததது,  
எக்கோ தொடர் டிஸ்னி+ குலு போன்ற ஊடகங்களில் சனவரி 9, 2024 அன்று ஐந்து அத்தியாயங்களைக் கொண்டதாக வெளியிடப்பட்டது. இது மார்வெல் திரைப் பிரபஞ்சத்தின் ஐந்தாம் கட்டத்தின் ஒரு பகுதி ஒரு பகுதியாகும் மற்றும் "மார்வெல் ஸ்பாட்லைட்" பேனரின் கீழ் முதல் தொடராகும்.
# சுலாவெசி சிறிய ஆந்தை

**சுலாவெசி சிறிய ஆந்தை** (*ஓட்டசு மனடென்சிசு*) என்பது இந்தோனேசியாவின் சுலாவெசி தீவில் காணப்படும் ஆந்தை சிற்றினமாகும்.  
பாங்காய் சிறிய ஆந்தை (*ஓட்டசு மெண்டேனி*) முன்பு துணையினமாகக் கருதப்பட்டது. ஆனால் 2021-ல் பன்னாட்டு பறவையியல் மாநாடு தனிச்சிற்றினமாக பிரித்து அறிவித்தது.
# சுலாவெசி சிறிய ஆந்தை

## விளக்கம்

மஞ்சள் நிற கண்கள் மற்றும் இறகுகள் கொண்ட காதுகளுடன் கூடிய சிறிய பழுப்பு நிற ஆந்தை இதுவாகும். தலை சதுர வடிவத்திலிருக்கும். பரந்த சிதறிய கருமை மற்றும் வெளிறிய அடையாளங்களுடன் உடல் முழுவதும் பழுப்பு நிறம் காணப்படும். காடு மற்றும் காடுகளின் விளிம்பில் உள்ள தாழ் நிலங்களிலிருந்து கீழ் மலைகள் வரை காணப்படுகிறது.
# காரணம்பேட்டை

**காரணம்பேட்டை** என்பது இந்தியாவின், தமிழ்நாடு மாநிலத்தில் அமைந்துள்ள திருப்பூர் மாவட்டத்தில், பல்லடம் வட்டாரத்தில் அமைந்துள்ள ஒரு நகரம் ஆகும். இது கோவையின் புறநகர்ப் பகுதி ஆகும். இது திருச்சிராப்பள்ளி மற்றும் கோயம்புத்தூரை இணைக்கும் தேசிய நெடுஞ்சாலை 81 இல் அமைந்துள்ளது. அன்னூர் மற்றும் காமநாயக்கன்பாளையத்தை இணைக்கும் மாநில நெடுஞ்சாலை இவ்வூர் வழியாக செல்கிறது.  
இது பல்லடம் மாநில சட்டமன்றத் தொகுதி மற்றும் கோயம்புத்தூர் நாடாளுமன்றத் தொகுதிக்கு உட்பட்ட பகுதி ஆகும்.
# காரணம்பேட்டை

## மக்கள் தொகை

2011 ம் ஆண்டு மக்கள் தொகை கணக்கெடுப்பு படி இவ்வூரில் 4,561 பேர் வசிக்கின்றனர். இதில் 53% ஆண்களும் 47% பெண்களும் வசிக்கின்றனர். இந்த ஊர் பல்லடம் காவல் நிலைய எல்லைக்கு உட்பட்டது.
# மோடி (பக்கவழி நெறிப்படுத்தல்)

- மோடி எழுத்துமுறை
- மோடி விளையாட்டு
# மோடி (பக்கவழி நெறிப்படுத்தல்)

## நபர்கள்

- பிலு மோடி, ஹிமாசலப் பிரதேச அரசியல்வதி
- நரேந்திர மோடி, இந்திய பிரதமர்
- ரூசி மோடி, இந்தியத் துடுப்பாட்டக்காரர்
- லலித் மோடி, தொழிலதிபர்
- சியா மோடி
- சுசில் குமார் மோடி
# ஸ்ரீ ராணா விக்கிரமா

லைத் (*Singapore Stone*) தூக்குவதைச் சித்தரிக்கும் காட்சி.]]  
**ஸ்ரீ ராணா விக்கிரமா** (மலாய் மொழி: *Paduka Sri Rana Wikrama*; ஆங்கிலம்: *Ranavikrama*); என்பவர் சிங்கபுர இராச்சியத்தின் மூன்றாவது அரசர். ஸ்ரீ விக்கிரம வீராவின் மூத்த மகன் ஆவார்.  
செஜாரா மெலாயு எனும் மலாய் இலக்கிய வரலாற்றுச் சான்றுகளின்படி, இவர் 1362-ஆம் ஆண்டில் இருந்து 1375-ஆம் ஆண்டு வரை சிங்கப்பூரை ஆட்சி செய்தவர். இவர் பதவி ஏற்பதற்கு முன்பு ராஜா மூடா *(Raja Muda)* என்று அழைக்கப்பட்டார். மற்றும் பெண்டகாரா துன் பெர்பதி முக பெர்ஜாஜர் *(Tun Perpatih Muka Berjajar)* என்பவரின் மகளை மணந்தவர்.
# ஸ்ரீ ராணா விக்கிரமா

## பொது

ஸ்ரீ ராணா விக்கிரமாவின் தந்தையார் ஸ்ரீ விக்கிரம வீராவின் ஆட்சியின் கீழ் சிங்கபுராவின் ஜாவானிய இராச்சியமான மஜபாகித் பேரரசு படையெடுப்பு செய்தது. அந்தப் படையெடுப்பில் மஜபாகித் பேரரசு தோல்வி அடைந்தது.  
இருந்த போதிலும், நகரகிரேதாகமம் *(Nagarakretagama)* எனும் ஜாவானியக் காவியத் தொகுப்பின் 1365-ஆம் ஆண்டுப் பதிவில், சிங்கபுரத்தை மஜபாகித் பேரரசின் அடிமை அரசாகப் பட்டியலிடுகிறது.
# ஸ்ரீ ராணா விக்கிரமா

## பொது

### பெருலாக் இராச்சியம்

ஸ்ரீ ராணா விக்கிரமா ஆட்சியின் போது, சுமத்திராவில் இருந்த பெருலாக் எனும் முஸ்லீம் இராச்சியத்துடன் *(Sumatran Muslim kingdom Peureulak)* அரசதந்திர உறவுகளை ஏற்படுத்திக் கொண்டார்.  
இவருடைய காலத்தில் தான், அசாதாரண வலிமை கொண்ட பாடாங் *(Badang)* எனும் பழம்பெரும் மனிதர், சிங்கபுர அரசவையில் தன் வலிமையை வெளிப்படுத்தியதாக கூறப்படுகிறது.
# சான் டியேகோ காமிக்-கான்

**சான் டியேகோ காமிக்-கான்** அல்லது **காமிக்-கான் இன்டர்நேஷனல்** என்பது அமெரிக்க நாட்டு காமிக் புத்தக மாநாடு மற்றும் இலாப நோக்கற்ற பல வகை பொழுதுபோக்கு நிகழ்வு ஆகும். இது 1970 ஆம் ஆண்டு முதல் அமெரிக்காவின் கலிபோர்னியாவின் சான் டியேகோவில் ஆண்டுதோறும் நடத்தப்படுகிறது. இதன் இணையதளத்தில் கொடுக்கப்பட்டுள்ள பெயர், **காமிக்-கான் இன்டர்நேஷனல்: சான் டியேகோ** ஆனால் இது பொதுவாக **காமிக்-கான்** அல்லது **சான் டியேகோ காமிக்-கான்** அல்லது **சாடிகாகா** என அழைக்கப்படுகிறது.  
இது 1970 இல் ஷெல் டோர்ஃப், ரிச்சர்ட் ஆல்ஃப், கென் க்ரூகர், ரான் கிராஃப் மற்றும் மைக் டவ்ரி ஆகியோர் அடங்கிய சான் டீகன்ஸ் குழுவால் **கோல்டன் ஸ்டேட் காமிக் புக் கன்வென்ஷனாக** இந்த மாநாடு நிறுவப்பட்டது. பின்னர் இது **சான் டியாகோ காமிக் புத்தக மாநாடு** என்று பெயர் மாற்றப்பட்டு அழைக்கப்பட்டது. இந்த மாநாடு சான் டியாகோவில் உள்ள சான் டியாகோ கன்வென்ஷன் சென்டரில் கோடையில் (ஜூலையில் 2003 முதல்) நான்கு நாள் நிகழ்வாக (வியாழன்-ஞாயிறு) நடைபெறும். அத்துடன் இந்த மாநாட்டில் உத்தியோகபூர்வ திறப்புக்கு முந்தைய புதன்கிழமை மாலை முதல் நான்கு நாட்களிலும் பல வல்லுநர்கள், கண்காட்சியாளர்கள் மற்றும் முன் பதிவுசெய்யப்பட்ட விருந்தினர்கள் நிகழ்விற்கு முந்தைய "முன்னோட்ட இரவு" நிகழ்ச்சியில் கலந்துகொள்ளலாம்.  
இந்த காமிக்-கான் நிறுவனம் 1974 ஆம் ஆண்டு முதல் வருடாந்திர இன்க்பாட் விருதை விருந்தினர்கள் மற்றும் பிரபலமான கலைத் தொழில்களில் ஆர்வமுள்ள நபர்களுக்கும் காமிக்-கானின் இயக்குநர்கள் குழு மற்றும் மாநாட்டுக் குழு உறுப்பினர்களுக்கும் வழங்கி வருகிறது. இது வில் ஈஸ்னர் விருதுகளின் இல்லமாக கருதப்படுகின்றது.  
இந்த மாநாட்டில் முதலில் முதன்மையாக காமிக் புத்தகங்கள் மற்றும் அறிவியல் புனைகதை/கற்பனை தொடர்பான திரைப்படம், தொலைக்காட்சி மற்றும் இதே போன்ற பிரபலமான கலைகளைக் காட்சிப்படுத்திய திகில், மேற்கத்திய இயங்குபடம், அனிமே, மங்கா, பொம்மைகள் உட்பட கிட்டத்தட்ட அனைத்து வகைகளிலும் பரவலர் பண்பாடு மற்றும் பொழுதுபோக்கு கூறுகள் போன்றவை சேர்க்கப்பட்டுள்ளது. அத்துடன் அட்டை விளையாட்டுகள், நிகழ்பட ஆட்டம், இணையவரைகதைகள் மற்றும் கனவுருப்புனைவு நாவல்களும் காட்ச்சிப்படுத்தப்படும். 2010 மற்றும் ஒவ்வொரு ஆண்டும், 130,000க்கும் அதிகமான பங்கேற்பாளர்களுடன் சான் டியாகோ மாநாட்டு மையத்தில் பங்குகொள்வாரக்ள். பெரும் கூட்டத்தை ஈர்ப்பதோடு மட்டுமல்லாமல், உலகின் மிகப்பெரிய வருடாந்திர காமிக் மற்றும் பாப் கலாச்சார விழா உட்பட பல கின்னஸ் உலக சாதனைகளை இந்நிகழ்வு கொண்டுள்ளது. கோவிட்-19 பெருந்தொற்றுநோய் காரணமாக இந்த நிகழ்வு இரண்டு முறை ரத்து செய்யப்பட்டது.
# டிஸ்னி+ டே

**டிஸ்னி+ டே** என்பது அமெரிக்க நாட்டை சேர்ந்த வால்ட் டிஸ்னி நிறுவனம் தனது டிஸ்னி+, குலு மற்றும் ஸ்டார்+ போன்ற ஓடிடி தளத்தில் ஸ்ட்ரீமிங் சேவைகளை மேம்படுத்துவதற்காக நடத்தப்படும் வருடாந்திர மெய்நிகர் நிகழ்வாகும், இதில் த வால்ட் டிஸ்னி ஸ்டுடியோஸ் தயாரித்த புதிய திரைப்படங்கள் மற்றும் தொலைக்காட்சி தொடர்களின் அறிவிப்புகள் இடம்பெறுகின்றன.  
இந்த நிகழ்வு 2021 இல் டிஸ்னி+ இன் இரண்டாம் ஆண்டு நிறைவு விழாவுடன் தொடங்கப்பட்டது, மேலும் செப்டம்பர் 8, 2022 அன்று மீண்டும் தொடங்கும். மேலும் இது 2021 நிகழ்வு பார்வையாளர்கள் மற்றும் வர்ணனையாளர்களால் மோசமாக விமர்சிக்கப்பட்டது, அத்துடன் டிஸ்னியின் அறிவிப்புகளை ஒரு வடிவத்தில் வெளியிடுவதற்கான டிஸ்னியின் முடிவு விமர்சனத்துடன் இருந்தது.
# தாலி (மகளிர் அணி)

**தாலி** என்பது இந்தியத் துணைக்கண்டத்தில் மணமகன் மணமகளின் கழுத்தில் கட்டும் ஓர் அட்டிகை ஆகும். தாலி ஒரு திருமணமான பெண்ணாக நிலையைக் காட்டுகிறது. இது ஓர் அணிகலன்.  
திருமணத்தில் தாலி கட்டும் வழக்கம் இக்காலத்தில் உள்ளது. பல்வேறு வகையான குடிமக்கள் பல்வேறு வகையான தாலிகளைக் மணமகளுக்குக் கட்டுகின்றனர். மதுரை மீனாட்சியம்மனுக்குச் சொக்கநாதர் தாலி கட்டுவதாக ஒரு சடங்கு நிகழ்வு ஆண்டுதோறும் நடைபெறுகிறது. தமிழர் திருமணம் என்னும் பெயரில் தாலி கட்டும் சடங்கு இக்கால வழக்கத்தில் உள்ளது.
# தாலி (மகளிர் அணி)

## தமிழர் பண்பாட்டில் தாலி

திருமணம் என்பது மக்கள் சமுதாயப் பண்பாட்டில் ஒரு முக்கியக்கூறாக விளங்குகிறது. சங்க இலக்கியங்களில் தாலி என்பது தொங்குகின்ற ஒரு அணியினைக் குறிக்கும் சொல்லாகப் பயின்று வந்துள்ளது. நாலுதல் என்பது தொங்குதல் என பொருள்படும். ‘நகரம்’ தகரமாகத் திாிந்து ‘தாலி’ என்று மாறியிருக்கக்கூடும். தாலி என்பது புலியின் வாய் வடிவில் அமைந்த ஆபரணம். தாலி என்பது பெண்களின் மங்கல அணியாக விளங்குகிறது. தமிழா் சமுதாயத்தில் திருமணம் என்ற நிகழ்வில் பெண்களுக்கு கணவரால் அணிவிக்கப்படும் மங்கல அணியாகத் தாலி விளங்குகின்றது. கணவனின் வாழ்நாளாகவும், கற்புடைய பெண்கள் இதனை ஒரு நொடியேனும் கழற்றாமல் பேணி காத்து வருகின்றனா். ‘தாலி’ என்பது மங்கல அணியாகத் திகழ்கிறது. தமிழா் தம் பண்பாட்டின் அடையளமாகப் போற்றி வருகின்றனா்.
# தாலி (மகளிர் அணி)

## தாலியின் வகைகள்

ஒவ்வொரு குலத்திற்கு ஏற்றவாறு தாலி அமைப்பு வேறுபடுகின்றது. பொதுவாகத் தாலியை கருந்தாலி, மஞ்சள்தாலி என இரு வகையில் அடங்கும்.  
- கருந்தாலி - கழுத்தைச் சுற்றி நெருக்கமாக அமையும்.
- மஞ்சள் தாலி - நீண்டு கழுத்திலிருந்து தொங்கும்.
- தங்கத்தாலி - தங்கச்சங்கிலியுடன் கோர்க்கப்பட்டு கழுத்திலிருந்து நீண்டு தொங்கும்.
- தென்பகுதி வழக்கில் - பெருந்தாலி, சிறுதாலி, தொங்குதாலி, பொட்டுத்தாலி, சங்கத்தாலி, மண்டத்தாலி, ரசத்தாலி, தொப்புத்தாலி, உருண்டைத்தாலி, இருதாலி போன்ற பல தாலி வகைகள் பற்றி அறியலாம்.
# தாலி (மகளிர் அணி)

## ஆண், பெண் இளையர் அணி

யார் யார் தாலி அணிந்திருந்தனர், அந்தத் தாலி எவற்றால் செய்யப்பட்டிருந்தது என்பது பற்றிய செய்திகளைச் சங்கப்பாடல்கள் தெரிவிக்கின்றன.
1. **தாய் வீட்டில் இருக்கும் மகள்** ஒருத்தி இதனை அணிந்திருந்தது பற்றிச் சங்கப்பாடல் ஒன்று தெரிவிக்கிறது. மகள் தன் காதலனைத் திருமணம் செய்துகொண்டு வாழ்வதற்காக அவனுடன் அவன் ஊருக்குச் சென்றுவிட்டாள். அவளைத் தேடிக்கொண்டு செவிலித்தாய் செல்கிறாள். வழியில் ஒரு மானைப் பார்த்து என் மகளைக் கண்டதுண்டா என்று கேட்பது போன்ற நயத்துடன் இந்தப் பாடல் அமைந்துள்ளது. தாய் தன் மகள் எப்படி இருப்பாள் என்று அடையாளம் சொல்லும்போது தாலி அணிந்திருப்பாள் என்று குறிப்பிடுகிறாள்.அந்தத் தாலி எப்படி இருக்கும் என்பதும் அவள் குறிப்பிடும் தொடரில் விளக்கப்பட்டுள்ளது. புலியின் பல்லை மணியாகக் கொண்டு அதனைப் பொன்னில் சேர்த்துச் செய்யப்பட்டிருந்ததாம். இது தனியே தெரியும்படித் தொங்கும்.
1. **தலையாலங்கானத்துச் செரு வென்ற நெடுஞ்செழியன்** போருக்குச் சென்றபோது இளைஞனாக இருந்தான். **இளமையில்** காலில் அணிந்திருந்த கிண்கிணியைக் களைந்துவிட்டு வீரக் கழல் அணிந்தான். குடுமி என்னும் அரச முடியை களைந்துவிட்டு நெற்றியில் வேப்பம்பூ மாலை அணிந்துகொண்டான். அத்துடன் தன் கோட்டையைக் காப்பாற்றும் அடையாளப் போருக்குரிய உழிஞைப் பூவையும் அணிந்துகொண்டான். தொடி அணிந்திருக்கும் கையில் வில்லைப் பற்றிக்கொண்டான். தேரில் தோன்றும் அவன் சிறுவனாக இருக்கும்போது அவன் அணிந்திருந்த தாலியை மட்டும் அவன் களையவில்லை.
1. **சிறுவர்** புலிப்பல் கோத்த தாலியைக் கழுத்தில் அணிந்திருந்தனர்.
1. தழையாடை அணிந்திருந்த **கானவன் மகள்** பொன்னிழையில் புலிப்பல்லும், மணியும் கோத்துத் தனியே தெரியும்படித் தாலி அணிந்திருந்தாள்.
1. தாய் பாலூட்ட அழைக்கும் **சிறுவன்** பொன்னால் செய்யப்பட்ட தாலி அணிந்திருந்தான்.
1. **உடும்பு**க்குத் தாலி என்னும் பெயர் உண்டு.
# விக்கிப்பீடியா:Statistics/weekly/24-Jul-2022
| 217 | 116.89.52.117 | 0 | 1 | 0 | 0 | 0 | 0 | 0 | 1 | 5 |  |
| 218 | 2401:4900:628F:EB5A:FF48:8171:FAF3:6B0F | 0 | 1 | 0 | 0 | 0 | 0 | 0 | 1 | 0 |  |
| 219 | 113.30.176.32 | 0 | 1 | 0 | 0 | 0 | 0 | 0 | 1 | 9 |  |
| 220 | Muthuips | 0 | 1 | 0 | 0 | 0 | 0 | 0 | 1 | 488 |  |
| 221 | 106.197.37.74 | 0 | 1 | 0 | 0 | 0 | 0 | 0 | 1 | 3 |  |
| 222 | 2409:4072:639D:690B:4417:C0AF:A626:719E | 0 | 1 | 0 | 0 | 0 | 0 | 0 | 1 | 0 |  |
| 223 | 2400:1A00:BD20:AC3A:F118:6E2:C0AF:81CD | 0 | 1 | 0 | 0 | 0 | 0 | 0 | 1 | 28 |  |
| 224 | 2401:4900:627F:3B38:661B:7467:CD7:3C9 | 0 | 1 | 0 | 0 | 0 | 0 | 0 | 1 | 49 |  |
| 225 | 2401:4900:4DD3:8422:762F:8A4:FC14:439D | 0 | 1 | 0 | 0 | 0 | 0 | 0 | 1 | 64 |  |
| 226 | Bharathigwthm | 0 | 1 | 0 | 0 | 0 | 0 | 0 | 1 | 22 |  |
| 227 | 202.21.43.136 | 0 | 1 | 0 | 0 | 0 | 0 | 0 | 1 | 70 |  |
| 228 | 202.21.43.81 | 0 | 1 | 0 | 0 | 0 | 0 | 0 | 1 | 3 |  |
| 229 | 2402:3A80:195D:1F0F:0:0:0:2 | 0 | 1 | 0 | 0 | 0 | 0 | 0 | 1 | 21 |  |
| 230 | 2402:3A80:195A:87CC:0:0:0:2 | 0 | 1 | 0 | 0 | 0 | 0 | 0 | 1 | 222 |  |
| 231 | 2409:4072:649A:74F0:AA9:AD49:796F:A2C6 | 0 | 1 | 0 | 0 | 0 | 0 | 0 | 1 | 0 |  |
| 232 | 117.193.31.122 | 0 | 1 | 0 | 0 | 0 | 0 | 0 | 1 | 39 |  |
| 233 | 2409:4072:19F:13ED:0:0:717:78A4 | 0 | 1 | 0 | 0 | 0 | 0 | 0 | 1 | 242 |  |
| 234 | KANNAN77MUMBAI | 0 | 1 | 0 | 0 | 0 | 0 | 0 | 1 | 135 |  |
| 235 | 103.82.210.34 | 0 | 1 | 0 | 0 | 0 | 0 | 0 | 1 | 132 |  |
| 236 | 2409:4072:6E8A:C08E:7233:A855:31CA:D11C | 0 | 1 | 0 | 0 | 0 | 0 | 0 | 1 | 0 |  |
| 237 | 2409:4072:6C97:E5BC:0:0:2288:AD00 | 0 | 1 | 0 | 0 | 0 | 0 | 0 | 1 | 32 |  |
| 238 | Kathir.rt | 0 | 0 | 0 | 0 | 0 | 0 | 1 | 1 | 0 |  |
| 239 | 223.182.246.65 | 0 | 1 | 0 | 0 | 0 | 0 | 0 | 1 | 0 |  |
| 240 | Tirukodimadachengunrur | 0 | 1 | 0 | 0 | 0 | 0 | 0 | 1 | 536 |  |
| 241 | 2406:3003:2000:1A66:6CBD:2EE0:D3A9:9B92 | 0 | 1 | 0 | 0 | 0 | 0 | 0 | 1 | 6 |  |
| 242 | Alexanderps | 0 | 1 | 0 | 0 | 0 | 0 | 0 | 1 | 20 |  |
| 243 | 115.99.65.20 | 0 | 1 | 0 | 0 | 0 | 0 | 0 | 1 | 0 |  |
| 244 | 2401:4900:22CF:A055:88C2:AAF2:1721:6EAC | 0 | 1 | 0 | 0 | 0 | 0 | 0 | 1 | 91 |  |
| 245 | 2409:4072:2E0E:73A0:0:0:3708:8005 | 0 | 0 | 0 | 0 | 0 | 0 | 1 | 1 | 0 |  |
| 246 | 2409:4072:915:1859:0:0:93F:A0B1 | 0 | 1 | 0 | 0 | 0 | 0 | 0 | 1 | 0 |  |
| 247 | 106.195.44.103 | 0 | 1 | 0 | 0 | 0 | 0 | 0 | 1 | 0 |  |
| 248 | 2402:3A80:20:1515:0:38:5B63:8F01 | 0 | 1 | 0 | 0 | 0 | 0 | 0 | 1 | 25 |  |
| 249 | 2409:4072:6202:40E5:0:0:128D:A0A1 | 0 | 0 | 0 | 0 | 0 | 1 | 0 | 1 | 0 |  |
| 250 | 2409:4072:6C11:FBF8:0:0:66CB:E101 | 0 | 1 | 0 | 0 | 0 | 0 | 0 | 1 | 29 |  |
| 251 | 178.196.116.72 | 0 | 1 | 0 | 0 | 0 | 0 | 0 | 1 | 0 | } |
# தோகியன் பாறு ஆந்தை

**தோகியன் பூபுக் ஆந்தை** அல்லது **தோகியன் பாறு ஆந்தை** (*நினாக்சு புர்கானி*) என்பது 2004-ல் புதியதாக விவரிக்கப்பட்ட ஒரு ஆந்தை (*இசுட்ரிகிடே*) சிற்றினம் ஆகும். இது இந்தோனேசியாவின் சுலாவெசி கடற்கரையில் டோமினி வளைகுடாவில் உள்ள ஒரு தீவுக்கூட்டமான தோகியன் குழுவில் உள்ள மூன்று தீவுகள் மட்டுமே காணப்படுகிறது. இந்த புதிய சிற்றினம் 25 திசம்பர் 1999 அன்று கண்டுபிடிக்கப்பட்டது.  
இதனுடைய சிற்றினப் பெயர் புர்கான் என்று அழைக்கப்படும் இந்தோனேசிய இயற்கை பாதுகாவலரைப் போற்றும் விதமாக இடப்பட்டது.
# மே. சி. தூயமணி

**மே. சி. தூயமணி** (*M. C. Thooyamani*)(பிறப்பு 17 செப்டம்பர் 1937) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் கோயம்புத்தூர் மாவட்டம் மேட்டுப்பாளையம் கூட்டுறவு குடியிருப்பு பகுதியினைச் சார்ந்தவர். பள்ளிக் கல்வியினை மேட்டுப்பாளையம் உயர்நிலைப் பள்ளியில் பயின்றுள்ளார். தூயமணி திராவிட முன்னேற்றக் கழக உறுப்பினர் ஆவார். இவர் 1971ஆம் ஆண்டு நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக மேட்டுப்பாளையம் சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.
# மே. சி. தூயமணி

### சட்டமன்ற உறுப்பினராக

| 1971 | மேட்டுப்பாளையம் | திமுக | 39,013 | 56.08 | } |
| --- | --- | --- | --- | --- | --- |
# கேரளீயம்

**கேரளீயம்** (*Keraleeyam*) இந்தியாவின் கேரள மாநிலத்தில் உள்ள திருச்சூரில் இருந்து வெளியிடப்படும் மலையாள மொழி மாத இதழாகும். பொது ஆர்வ இதழான இது சக்ரத்தாயுதே கேரளீயம் என்றும் அழைக்கப்படுகிறது. 1998 ஆம் ஆண்டு நவம்பர் மாதத்தில் ஒரு மாதப் பத்திரிகையாக வெளியிடப்பட்டது. பின்னர் இரு வார இதழாகவும் பின்னர் ஒரு சிறுபத்திரிகையாகவும் மாறியது. 2005 ஆம் ஆண்டு முதல் கேரளீயம் மாத இதழாக வெளிவருகிறது. கேரளீயம் கூட்டாய்மா' வெளியீட்டாளரின் முன்முயற்சியால் விவசாயம், சுகாதாரம், சுற்றுச்சூழல், மனித உரிமைகள், கல்வி, பாலின சமத்துவம், தலித் மற்றும் ஆதிவாசிகள் போன்ற மக்களின் அடிப்படைப் பிரச்சினைகளை கேரளீயம் முன்வைக்கிறது. கேரளீயம் இதழ் கேரளாவில் நடந்த பல மக்கள் போராட்டங்களுக்கு ஆதரவு காட்டியுள்ளது.  
2014 ஆம் ஆண்டு டிசம்பர் மாதத்தில் மாவோயிசுட்டுடன் தொடர்பு இருப்பதாகக் கூறி கேரள காவல்துறையால் கேரளீயம் அலுவலகம் சேதப்படுத்தப்பட்டது. மூன்று பேர் காவலில் வைக்கப்பட்டனர் ஆனால் முழுமையான விசாரணைக்குப் பிறகு அடுத்த நாள் இவர்கள் விடுவிக்கப்பட்டனர்.
# தி. சி. திம்மராய கவுண்டர்

**தி. சி. திம்மராய கவுண்டர்** (*T. C. Thimmaraya Gounder*)(பிறப்பு 15 திசம்பர், 1915) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் வேலூர் மாவட்டம் ஆத்தூர் குப்பம் பகுதியினைச் சேர்ந்தவர். இவர் நாட்டறம்பள்ளி உயர்நிலைப் பள்ளியில் கல்வி பயின்றுள்ளார். திம்மராய கவுண்டர், திராவிட முன்னேற்றக் கழக உறுப்பினர் ஆவார். இவர் 1967 மற்றும் 1971ஆம் ஆண்டுகளில் நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக நாட்ராம்பள்ளி சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.
# தி. சி. திம்மராய கவுண்டர்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |  |
| --- | --- | --- | --- | --- | --- |
| 1967 | நாட்ராம்பள்ளி | திமுக | 29,215 | 52.18 |  |
| 1971 | நாட்ராம்பள்ளி | திமுக | 33,303 | 53.33 | } |
# ஸ்ரீ மகாராஜா

**ஸ்ரீ மகாராஜா** (மலாய் மொழி: *Paduka Sri Maharaja*; ஆங்கிலம்: *Sri Maharaja*); என்பவர் சிங்கபுர இராச்சியத்தின் நான்காவது அரசர். ஸ்ரீ ராணா விக்கிரமா என்பவரின் மூத்த மகன் ஆவார்.  
இவர் 1375-ஆம் ஆண்டில் இருந்து 1389-ஆம் ஆண்டு வரை சிங்கப்பூரை ஆட்சி செய்தவர். இவர் பதவி ஏற்பதற்கு முன்பு **தமியா ராஜா** *(Damia Raja)* என்று அழைக்கப்பட்டார்.
# ஸ்ரீ மகாராஜா

## பொது

செஜாரா மெலாயு எனும் மலாய் இலக்கிய வரலாற்றுச் சான்றுகளில், ஸ்ரீ மகாராஜாவின் ஆட்சியின் போது சிங்கபுரக் கடற்கரையை வாள் மீன்கள் தாக்கிய நிகழ்வுடன் குறிக்கப்படுகிறது.  
ஆங் நாடிம் *(Hang Nadim)* எனும் சிறுவன், வாள்மீன்களின் தாக்குதலைத் தடுக்க ஒரு புத்திசாலித்தனமான தீர்வை வழங்கினான். ஸ்ரீ மகாராஜா ஆரம்பத்தில் நன்றியுடன் இருந்தார்.
# ஸ்ரீ மகாராஜா

## பொது

### தானா மேரா

ஆனாலும், சிறுவனின் புத்திசாலித் தனத்தால் அவருக்கு அச்சுறுத்தல்கள் ஏற்படலாம் எனத் தவறுதலாக அறிவுரை வழங்கப்பட்டார். அரசவை அமைச்சர்களின் பேச்சைக் கேட்டு அந்தச் சிறுவனை தூக்கிலிட உத்தரவிட்டார்.  
தூக்கிலிடப்பட்ட ஆங் நாடிமின் இரத்தம், சிங்கப்பூர் நிலத்தின் ஒரு பகுதியைச் சிவப்பு நிறத்தில் கறை படுத்தியதாகக் கூறப்படுகிறது. அதனால் சிங்கப்பூரின் அந்தப் பகுதிக்கு தானா மேரா *(Tanah Merah)* எனும் பெயர் வந்ததாகச் சொல்லப் படுகிறது.
# ஸ்ரீ மகாராஜா

## பொது

### பரமேசுவரா

1389-ஆம் ஆண்டில், ஸ்ரீ மகாராஜாவுக்குப் பிறகு அவரின் மகன் பரமேசுவரா என்பவர் சிங்கபுர இராச்சியத்தின் அரியணையில் அமர்ந்தார். இவர்தான் மலாக்கா நகரத்தையும்; மலாக்கா சுல்தானகத்தையும் தோற்றுவித்தவர்.
# ஆல்சிபியாடீசு

**ஆல்சிபியாடீசு** (*Alcibiades*, ; ; சு. கிமு 450 – 404 ) என்பவர் ஒரு முக்கியமான ஏதெனிய அரசியல்வாதி, பேச்சாளர், தளபதி ஆவார். பெலோபொன்னேசியப் போருக்குப் பிறகு முக்கியத்துவம் குறைந்த அல்க்மேயோனிடேயின் வம்சாவளியில் கடைசியானவர் இவராவார். அந்தப் போரின் இரண்டாம் பாதியில் இவர் ஒரு மூலோபாய ஆலோசகர், இராணுவத் தளபதி, அரசியல்வாதி என முக்கியப் பங்குகளை வகித்தார்.  
பெலோபொன்னேசியன் போரின் போது, ஆல்சிபியாடீசு தனது அரசியல் விசுவாசத்தை பலமுறை மாற்றிக்கொண்டார். கிமு 410 களின் முற்பகுதியில் இவர் ஏதென்சில், ஆக்கிரமிப்பு வெளியுறவுக் கொள்கையை ஆதரித்தார் மேலும் சிசிலியன் படையெடுப்பின் முக்கிய ஆதரவாளராக இருந்தார். இவரது அரசியல் எதிரிகள் இவர் தெய்வங்களை அவமதித்ததாக குற்றச்சாட்டுகளை முன்வைத்து விசாரணைக்கு அழைத்தபோது, இவர் எசுபார்த்தாவுக்கு தப்பிச் சென்றார். அங்கு அவர் போர் உத்தி ஆலோசகராக பணியாற்றினார். ஏதென்சுக்கு எதிரான பல முக்கிய போர்த் தொடர்களை முன்மொழிந்தார் அல்லது மேற்பார்வையிட்டார். இருப்பினும், ஆல்சிபியாடீசுக்கு எசுபார்த்தாவிலும் பலமான எதிரிகள் உருவாகினர். அதனால் இவர் பாரசீகத்திற்குச் சென்றார். ஏதெனிய அரசியல் கூட்டாளிகள் இவரை திரும்ப அழைக்கும் வரை அங்கேயே பாரசீக ஆளுநர் திசாபெர்னசின் ஆலோசகராக பணியாற்றினார். பின்னர் இவர் பல ஆண்டுகள் ஏதெனியன் தளபதியாக (சிரடிகெசு) பணியாற்றினார். ஆனால் இவரது எதிரிகள் இறுதியில் இரண்டாவது முறையாக நாடுகடத்துவதில் வெற்றி பெற்றனர்.  
சிசிலியன் போர்ப் பயணம் நிசியாசின் தலைமைக்கு பதிலாக ஆல்சிபியாடீசின் தலைமையின் கீழ் இருந்திருந்தால், அந்தப் போர் பயணம் அதன் இறுதியில் பேரழிவு தரும் விதமாக இருந்திருக்காது என்று அறிஞர்கள் வாதிடுகின்றனர். இவர் எசுபார்த்தாவிற்கு சேவை செய்த காலங்களில், ஏதென்சுக்கு எதிரான செயல்களில் ஆல்சிபியாடீசு குறிப்பிடத்தக்க பங்கைக் கொண்டிருந்தார். திசெலியாவை கைப்பற்றுதல் மற்றும் பல முக்கியமான ஏதெனியன் கூட்டணி அரசுகளின் கிளர்ச்சிகள் போன்றவை இவரது பரிந்துரையின் பேரில் அல்லது அவரது மேற்பார்வையின் கீழ் நிகழ்ந்தன. எவ்வாறாயினும், தனது சொந்த நகரத்திற்கு மீண்டும் அழைக்கப்பட்டவுடன், ஏதென்சுடன் சமாதானத்தை நாடுவதற்கு எசுபார்த்தாவை வழிக்கு கொண்டுவந்த ஏதெனியன் வெற்றிகளின் இவர் முக்கியப் பங்கு வகித்தார். இவர் வழக்கத்திற்கு மாறான தந்திரோபாயங்களை விரும்பினார், முற்றுகையால் அல்லாமல் துரோகம் அல்லது பேச்சுவார்த்தை மூலம் பெரும்பாலும் நகரங்களை வென்றார். ஆல்சிபியாடீசு எந்த அரசுக்கு விசுவாசமாக இருக்கிறாரோ அந்த அரசுக்கு தனது இராணுவ மற்றும் அரசியல் திறமைகளால் ஆக்கத்தை தேடித்தருவதை இவர் அடிக்கடி நிரூபித்தார். ஆனால் இவரது செயல்பாட்டால் சக்திவாய்ந்த எதிரிகளை உருவாக்கும் நிலை இருந்ததால் இவர் நீண்ட காலம் ஒரே இடத்தில் இருக்க முடியவில்லை என்பதை உறுதி செய்தது.
# ஆல்சிபியாடீசு

## துவக்க ஆண்டுகளில்

### ஆசியா மைனரில் அகமானசியப் பேரரசுக்கு செல்லுதல்

உள்ளூர் பாரசீக அரசவைக்கு வந்தவுடன், ஆல்சிபியாடீசு சக்திவாய்ந்த ஆளுநரின் நம்பிக்கையைப் பெற்றார். மேலும் பல கொள்கை பரிந்துரைகளை செய்தார், அவை நல்ல வரவேற்பைப் பெற்றன. துசிடீசின் கூற்றின்படி, ஆல்சிபியாடீசு உடனடியாக திஸ்சாபெர்னசுக்கு தன்னால் முடிந்த அனைத்தையும் செய்யத் தொடங்கினார். இவரது வற்புறுத்தலின் பேரில், ஆளுநர் பெலோபொன்னேசியன் கடற்படைக்கு அவர் கொடுத்து வந்த பொருளதவியைக் குறைத்து, அவற்றை ஒழுங்கற்ற முறையில் வழங்கத் தொடங்கினார்.  
பாரசீகத்தில் இருந்த பல கிரேக்க பிரபுக்களில் ஒருவராக ஆல்சிபியாடீசு இருந்தார். அவர்கள் தங்கள் நாட்டில் நிலைமை தலைகீழாக மாறியதைத் தொடர்ந்து அகாமனிசியப் பேரரசில் தஞ்சம் புகுந்தனர். ஆல்சிபியாடீசு போல அங்கு தஞ்சமடைந்த பிரபல கிரேக்கர்கள் தெமிசுடோகிள்சு, தெமராடோசு அல்லது கோங்கிலோசு ஆவர். துசிடீசின் கூற்றின் படி (Thuc.8.47), ஆல்சிபியாடீசு அகாமனிசிய மன்னருக்கு (இரண்டாம் டேரியசு) ஆலோசனை கூறினார். எனவே இவர் மன்னரை சந்திக்க சூசா அல்லது பாபிலோனியாவுக்கு பயணம் மேற்கொண்டிருக்கலாம்.
# ஆல்சிபியாடீசு

## ஏதென்சுக்கு திரும்ப அழைப்பு

### ஏதெனியன் சர்வாதிகார ஆதரவாளர்களுடன் பேச்சுவார்த்தைகள்

ஏதென்சுக்கு இவரை திரும்ப அழைப்பதற்க "தீவிர சனநாயகவாதிகள்" ஒருபோதும் உடன்பட மாட்டார்கள் என்று ஆல்சிபியாடீசு கருதினார். எனவே, இவர் சமோசில் இருந்த ஏதெனியன் தலைவர்களுடன் செய்திப் பரிமாறம் மேற்கொண்டார். ஏதென்சில் உள்ள சிலவர் ஆட்சிக்கான ஆதரவாளர்கள் தனக்கு சாதகமான நிலையை ஏதெசில் கொண்டுவர முடிந்தால் தான் ஏதென்சுக்குத் திரும்புவதாகவும். அப்போது பாரசீகப் பணத்துடன், தன்னுடன் 147 கப்பல்களைக் கொண்ட பாரசீக கடற்படையையும் கொண்டு அழைத்து வருவதாகவும் குறிப்பிட்டார். மிகவும் செல்வாக்கு மிக்க இராணுவ அதிகாரிகளை தன் வழிக்கு கொண்டுவருவதில் ஆல்சிபியாடீசு ஈடுபட்டார். மேலும் அவர்களிடம் மூன்று தனது மூன்று கட்ட திட்டங்களை அளித்தார். அந்த மூன்று திட்டங்களாவன: ஏதெனியன் அரசியலமைப்பு மாற்றப்பட வேண்டும், ஆல்சிபியாடீசை திரும்பப் அழைத்துக்கொள்ள வாக்களிக்கப்பட வேண்டும், மேலும் பாரசீக ஆளுநர் திசாபெர்னஸ் மற்றும் பாரசீக மன்னரை ஏதென்சுக்கு ஆதரவாக திருப்ப வேண்டும் போன்றவை ஆகும். ஏதெனியன் கடற்படையில் உள்ள பெரும்பாலான அதிகாரிகள் இத்திட்டத்தை ஏற்றுக்கொண்டனர். துசிடிடீசின் கூற்றுப்படி, சமோசில் உள்ள ஏதெனியன் தளபதிகளில் ஒருவரான பிரினிச்சஸ் மட்டுமே இத்திட்டங்களை எதிர்த்தார். மற்றொரு தளபதியான திராசிபுலசு இச்சதியில் கொண்ட ஈடுபாடு தெளிவாக தெரியவில்லை. இருந்தாலும் ஆல்சிபியாடீசின் எண்ணம் முழுமையாக நிறைவேரவில்லை.
# ஆல்சிபியாடீசு

## ஏதென்சுக்கு திரும்ப அழைப்பு

### ஏதெனியன் தளபதியாக மீண்டும் பதவி ஏற்றல்

கடைசியில் பணக்காரப் பிரிவினர் ஏதென்சில் சனநாயகத்தை தூக்கியெறிந்து நானூறு பேரடங்கிய சிலவர் ஆட்சியைத் திணிப்பதில் வெற்றி பெற்றனர். இதில் தலைவர்களில் பிரினிச்சஸ் மற்றும் பிசாந்தர் ஆகியோர் அடங்குவர். மேலும் சமோசில், சதிகாரர்களால் தூண்டப்பட்ட இதேபோன்ற புரட்சி அவ்வளவு சீராக முன்னேறவில்லை. சாமோசில் இருந்த சனநாயகவாதிகள் சதித்திட்டத்தைப் பற்றி அறிந்து, எச்சரிக்கை அடைந்தனர். தளபதிகள் லியோன், தியோமெடன், திரையராக் திராசிபுலஸ், திராசில்லஸ் ஆகியோர் பொதுவாக ஏதெனியன் படையினரின் ஆதரவுடன், சாமியான் சனநாயகவாதிகள் அங்கு அதிகாரத்தைக் கைப்பற்ற முயன்ற 300 சாமியான் சிலவர் ஆட்சியின் ஆதரவக்குழுக்களைத் தோற்கடித்தனர். மேலும், சமோஸில் உள்ள ஏதெனியன் துருப்புக்கள் தங்களை ஒரு அரசியல் கூட்டமாக உருவாக்கி, தங்கள் தளபதிகளை பதவி நீக்கம் செய்து, திராசிபுலஸ் மற்றும் திராசில்லஸ் உட்பட புதியவர்களைத் தேர்ந்தெடுத்தனர்.  
சிறிது காலத்திற்குப் பிறகு, திராசிபுலசில் கூடியிருந்த துருப்புக்களை ஆல்சிபியாடீசை நாடு கடத்தலில் இருந்து திரும்ப அழைக்க வற்புறுதப்பட்டனர். பின்னர் ஆல்சிபியாடீசை மீண்டும் அழைதுவர கப்பலில் சென்று அவருடன் சமோசுக்குத் திரும்பினார். இவரை திரும்ப அழைத்து வந்ததன் நோக்கம் எசுபார்த்தன்களுக்கு உள்ள பாரசீக ஆதரவை இல்லாமல் ஆக்குவதாகும். ஏனெனில் ஆல்சிபியாடீசு பாரசீக ஆளுநர் திசாபெர்னசுடன் பெரும் செல்வாக்கைக் கொண்டிருப்பதாக அப்போது நம்பப்பட்டது. ஏதென்சில் உள்ள சர்வாதிகார ஆட்சியை வீழ்த்துவதற்கு அவரது உதவியைப் பயன்படுத்துவதற்காக ஆல்சிபியாடீசை இராணுவம் அழைத்துவந்ததாக புளூடார்க் கூறுகிறார்.  
கூடியிருந்த துருப்புக்களிடம் தனது முதல் உரையில், ஆல்சிபியாடீசு தனது நாடுகடத்தலின் சூழ்நிலைகளைப் பற்றி கசப்புடன் குறைபட்டார். ஆனால் பேச்சின் பெரும்பகுதி பாரசீக ஆளுநர் திசாபெர்னசிடம் தனக்கு உள்ள செல்வாக்கைப் பற்றி பெருமை பேச்சாகவே இருந்தது. ஏதென்சில் உள்ள சிலவர் ஆட்சியினருக்கு தன்னைப் பற்றிய அச்சத்தை உண்டாக்குவதும், சாமோசில் உள்ள இராணுவத்தில் தனது செல்வாக்கை அதிகரிப்பதுமே இவரது உரையின் முதன்மை நோக்கங்களாக இருந்தது. இவரது உரையைக் கேட்ட துருப்புக்கள் உடனடியாக இவரை திராசிபுலஸ் மற்றும் பிறருடன் தளபதியாகத் தேர்ந்தெடுத்தனர். இராணுவத்தினர் ஒரே நேரத்தில் பிரேயசு மீது படை யெடுத்தும், ஏதென்சின் சிலவர் ஆட்சிக்குழுவினரைத் தாக்க முன்மொழிந்தனர். இந்த விசயத்தில் முதன்மையாக ஆல்சிபியாடீசு, திராசிபுலசு உடன் சேர்ந்து, அவர்களை அமைதிப்படுத்தினர். மேலும் இந்த திட்டத்தில் உள்ள முட்டாள்தனத்தை அவர்களுக்கு சுட்டிக்காட்டி, இது ஏதென்சில் உள்நாட்டுப் போரைக் காரணமாகி ஏதென்சு போரில் உடனடியாக தோல்வியடைய வழிவகுக்கும் என்றனர்.  
ஆல்சிபியாடீசு தளபதியாக ஆனபிறகு கப்பல்களின் ஒரு பிரிவினருடன் பாரசீக ஆளுநர் திசாபெர்னெசை நோக்கி பயணித்தார். புளூடார்க்கின் கூற்றுப்படி, இந்தப் பயணத்தின் நோக்கம் பெலோபொன்னேசியர்களின் உதவிக்கு பாரசீக கடற்படை வருவதைத் தடுப்பதாகும்.
# ஆல்சிபியாடீசு

## ஏதென்சுக்கு திரும்ப அழைப்பு

### மீண்டும் சமர்கள்

சாமோசில் இருந்த ஏதெனியப்படைகள் ஏதென்சுக்கு எதிராக கிளம்பிய இராச்சியங்களை ஒவ்வொன்றாக அடக்கத் தொடங்கியது. வடக்கே எல்ப்லெஸ்ப்பாண்டில் ஏதென்சின் ஆதிக்கத்துக்கு உட்பட்டிருந்த சிசிகஸ் இராச்சியம் கி.மு. 411 இல் ஏதென்சுக்கு எதிரான கலகத்தில் இறங்கியது. அதனை ஆல்சிபியாடீசு தலைமையிலான ஏதெனியக் கடற்படை ஒடுக்கியது. இந்நிலையில் சிசிகசுக்கு ஆதரவாக எசுபார்த்தன் கடற்படை விரைந்து வந்தது. இதன் விளைவாக கிமு. 410 இல் இரு கடற்படைகளுக்கும் இடையில் சிசிகஸ் சமர் என்னும் சமர் நடநத்து. அப்போரில் எசுபார்த்தன் கடறைபடை அடியோடு நாசமாக்கப்பட்டது. இதன்பிறகு எசுபார்த்தாவுக்கு எதிராக பல போர்களில் கலந்துகொண்டார்.
# ஆல்சிபியாடீசு

## ஏதென்சுக்குத் திரும்புதல், பணிநீக்கம் மற்றும் இறப்பு

### ஏதென்சுக்கு திரும்புதல்

சனநாயப் பிரிவினரின் ஆட்சியின் அழைப்புக்கு இணங்க ஆல்சிபியாடீசு கிமு. 407 ஆம் ஆண்டு ஏதென்சுக்கு திரும்பினார். அதாவது நாடுகடத்தப்பட்ட எட்டாவது ஆண்டு திரும்பினார். மக்கள் இவரை மிகுந்த உற்சாகத்துடன் வரவேற்றனர். இவருடைய துரோகங்களை மறந்து போர்திறமையை போற்றினர். நாடுகடத்தலிப்போது பறிமுதல் செய்யப்பட்ட இவரது சொத்துக்கள் இவரிடம் மீண்டும் ஒப்படைக்கப்பட்டன. பிரதம படைத்தலைவராக தேர்ந்தெடுக்கப்பட்டார். போரை நடத்துவதற்கான அனைத்து அதிகாரங்களும் ஆல்சிபியாடீசுக்கு வழங்கப்பட்டன.
# ஆல்சிபியாடீசு

## ஏதென்சுக்குத் திரும்புதல், பணிநீக்கம் மற்றும் இறப்பு

### நோட்டியத்தில் தோல்வி

புரட்சி செய்த இராச்சியங்களை மீண்டும் ஏதென்சின் அதிகாரத்துக்குள் கொண்டுவர சாமோஸ் தீவு நோக்கி நூறு கப்பபல்கள் கொண்ட பெரும் படைகள் ஆல்சிபியாடீசு தலைமையில் சென்றன. இந்தப் படைகளின் பெரும்பகுதியை நோட்டியம் துறைமுகத்தில் தன் உதவிப் படைத் தளபதியான அண்ட்டியோக்கஸ் பொறுப்பில் ஒப்படைத்துவிட்டு, போரில் எவ்வித தலையீடும் செய்யக்கூடாது என்று உத்தரவிட்டு, ஒரு சிறு படையுடன் போசியா என்ற இடத்திற்கு ஆல்சிபியாடீசு சென்றார்.  
நோட்டியம் துறைமுகத்துக்கு அருகில் எசுபார்தன் தளபதி லைசாந்தர் தலைமையில் கடற்படை தங்கி இருந்தது. ஆல்சிபியாடீசு தர்ரவரை மீறி அண்ட்டியோக்ககஸ் எசுபார்த்தன் கடற்படையை வம்பிக்கிழுத்தார். போரில் ஏதெனியக் கடற்படை தோல்வியுற்றது போரில் அண்ட்டியோக்ககஸ் இறந்தார்.  
இந்தச் செய்தி ஏதென்சுக்கு எட்டியது. ஆல்சிபியாடீசு எப்படி அண்ட்டியோக்ககஸ் வசம் படையை ஒப்புவித்துச் செல்லலாம் என்ற கேள்வி எழுந்தது. இதை சாக்காக பயன்படுத்திய இவரது எதிரிகள் இவரை படையின் தலைமையில் இருந்து விடுவித்தனர். தலைமைப் பதவியில் நீக்கப்பட்டது தெரிந்த மீண்டும் ஏதென்சுக்குத் திரும்பாத ஆல்சிபியாடீசு, திரேசியன் செர்சோனீசில் தான் ஏற்படா செய்து வெஐத்திருந்த இடத்திற்கு சென்றுவாட்டார். அந்தத் தோல்வி சிறியதாக இருந்தபோதிலும், ஆல்சிபியாட்ஸ் மட்டுமின்றி அவரது கூட்டாளிகளான திராசிபுலஸ், தெரமெனெஸ், கிரிடியாஸ் ஆகியோரையும் இது களத்திலிருந்து அகற்றியது. அந்த நேரத்தில் ஏதென்சில் இருந்த மிகவும் திறமையான தளபதிகள் இவர்களாவர். இவர்கள் அகற்றப்படதால் ஈகோஸ்போடாமியில் ஏதென்சின் முழுமையான தோல்விக்குப் பிறகான அடுத்த இரண்டு ஆண்டுகளுக்குப் பிறகு ஏதென்சு சரணடைய வழிவகுத்தது.
# ஆல்சிபியாடீசு

## ஏதென்சுக்குத் திரும்புதல், பணிநீக்கம் மற்றும் இறப்பு

### இறப்பு

நாடுகடத்தப்பட்ட ஆல்சிபியாடீசு ஈகோஸ்ப்பொட்டாமியில் ஏதெனியன் முகாமுக்கு அருகிலுள்ள தனது கப்பல் கோட்டையகத்தில் வசித்து வந்தார். ஈகோஸ்போட்டாமி சமருக்கு முன்பு, ஏதெனிய கப்பல்கள் கூடியிருந்த கடற்கரைக்கு வந்திறங்கி, தளபதிகளுக்குப் பல ஆலோசனைகளை வழங்கினார். முதலில், இந்த இடத்தில் இருந்து கடற்படையை அழைத்துக் கொண்டு எதிரிலுள்ள பாதுகாப்பான துறைமுகமான செஸ்டோசுக்கு சென்றுவிடுமாறு ஆலோசனை கூறினார். இரண்டாவதாக, பல திரேசிய மன்னர்கள் தனக்கு இராணுவத்தை வழங்க முன்வந்ததாக குறிப்பிட்டார். தளபதிகள் தனக்கும் போர் வழிநடத்துதலில் உரிய பங்கை அளித்தால், ஏதெனியர்களுக்கு உதவியாக அவர்கள் அளிக்கும் இராணுவத்தைப் பயன்படுத்துவதாக கூறினார். இருப்பினும், தளபதிகள் இந்த வாய்ப்பையும், அவரது ஆலோசனையையும் நிராகரித்தனர். அவர்களால் அலட்சியப்படுத்தப்பட்டதால் ஆல்சிபியாடீசு தனது இருப்பிடத்துக்குத் திரும்பினார். சில நாட்களுக்குப் பிறகு, லைசாந்தரால் ஏதெனியக் கடற்படை அழிக்கப்படது.  
ஈகோஸ்ப்பொட்டாமி போருக்குப் பிறகு, எசுபார்த்தாவுக்கு எதிராக பாரசீக மன்னர் அர்தசெர்க்சின் உதவியைக் கோரும் நோக்கத்துடன் ஆல்சிபியாட்ஸ் ஹெலஸ்பாண்டைக் கடந்து ஹெலஸ்போன்டைன் ஃபிரிஜியாவில் தஞ்சம் புகுந்தார். ஆல்சிபியாடெஸ் பல கிரேக்க பிரபுக்களில் ஒருவராக அங்கு இருந்தார். அவர்கள் தாயகம் தலைகீழாக மாறியதைத் தொடர்ந்து அகாமனிசியப் பேரரசில் தஞ்சம் புகுந்தனர். இவரைப் போல தஞ்சம்புகுந்த மற்ற பிரபலமானவர்கள் தெமிஸ்டோகிள்ஸ், ஹிப்பியாஸ், கோங்கிலோஸ் தெமிஸ்ட்டோக்ளீஸ் ஆகியோர் ஆவர்.]]
முரண்பட்ட தரவுகள் இருப்பதால், ஆல்சிபியாடெசின் மரணம் பற்றிய தகவல் உறுதியற்றதாக உள்ளது. இவற்றில் பழமையான தரவுகளின்படி. இவரது மரணத்துக்கு எசுபார்த்தன் மற்றும் குறிப்பாக லைசாந்தரே பொறுப்பு எனப்படுகிறது.  
கிமு 404 இல், இவர் பாரசீக நீதிமன்றத்திற்குச் செல்லவிருந்தபோது, இவரது இல்லம் சுற்றி வளைக்கப்பட்டு தீ வைக்கப்பட்டது. தப்பிக்க வாய்ப்பே இல்லை என்ற நிலையிலும் இவர் தன்னைக் கொல்லவந்தவர்களை நோக்கி கையில் கத்தியை ஏந்தியபடி விரைந்தார். அப்போது எதிகளின் அம்பு மழையால் கொல்லப்பட்டார். அரிசுடாட்டிலின் கூற்றுப்படி, ஆல்சிபியாடீசு இறந்த இடம் ஃபிரிஜியாவில் உள்ள எலாஃபஸ் மலையாகும்.
# இரமாகாந்த் அச்ரேக்கர்

**இரமாகாந்த் விட்டல் அச்ரேக்கர்** (*Ramakant Achrekar*) (1932 - 2 ஜனவரி 2019) மும்பையைச் சேர்ந்த இந்திய துடுப்பாட்டப் பயிற்சியாளர் ஆவார். மும்பையின் தாதரில் உள்ள சிவாஜி பூங்காவில் இளம் துடுப்பாட்ட வீரர்களுக்கு பயிற்சியளிப்பதில் இவர் மிகவும் பிரபலமானவர் (குறிப்பாக சச்சின் டெண்டுல்கர் ). மும்பை துடுப்பாட்ட அணியின் தேர்வாளராகவும் இருந்தார். 1990-இல் துரோணாச்சார்யா விருதையும் 2010 இல் பத்மசிறீ விருதையும் வென்றார்
# இரமாகாந்த் அச்ரேக்கர்

## ஆரம்ப வாழ்க்கையும் தொழிலும்

இரமாகாந்த் விட்டல் அச்ரேக்கர் 1932-இல் பிறந்தார். இவரது விளையாட்டு வாழ்க்கை இவரது பயிற்சி வாழ்க்கையைப் போல வேறுபடுத்தப்படவில்லை. 1943-இல் துடுப்பாட்ட விளையாடத் தொடங்கினார். 1945 இல், *நியூ ஹிந்த் ஸ்போர்ட்ஸ்* சங்கத்திற்காக விளையாடினார். இவர் *யங் மகாராஷ்டிரா* XI, *குல் மோஹர் மில்ஸ்* மற்றும் மும்பை துறைமுகம் போன்ற அணிக்காகவும் விளையாடினார். 1963 இல் மொயின்-உத்-தௌலா தங்கக் கோப்பைப் போட்டியில் ஐதராபாத்து அணிக்கு எதிராக *ஸ்டேட் பேங்க் ஆஃப் இந்தியா*வுக்காக ஒரே ஒரு முதல் தரத் துடுப்பாட்டப் போட்டியில் விளையாடினார். .  
இவரது சொந்த வாழ்க்கையையும் , எழுச்சியூட்டும் தொழில் வாழ்க்கையை பத்திரிகையாளர் குணால் புரந்தரே, *ரமாகாந்த் அச்ரேக்கர்: மாஸ்டர் பிளாஸ்டர்ஸ் மாஸ்டர்* என்ற சுயசரிதையில் ஆவணப்படுத்தியுள்ளார். இந்த புத்தகம் *விஸ்டன் இந்தியா அல்மனாக்* உட்பட பல்வேறு வெளியீடுகளின் விமர்சனப் பாராட்டைப் பெற்றுள்ளது.
# இரமாகாந்த் அச்ரேக்கர்

## பயிற்சி வாழ்க்கை

சிவாஜி பூங்காவில் *காமத் மெமோரியல்* துடுப்பாட்ட சங்கத்தை நிறுவினார். தேர்வுத் துடுப்பாட்ட வீரர்கள் சச்சின் டெண்டுல்கர், அஜித் அகர்கர், சந்திரகாந்த் பண்டிட், வினோத் காம்ப்ளி, ரமேஷ் பவார் மற்றும் பிரவின் ஆம்ரே உட்பட பல வீரர்களுக்கு இவர் பயிற்சி அளித்து வளர்த்தார். இந்தியத் துடுப்பாட்டத்தின் தரத்தை உயர்த்த பயிற்சியாளராக தன்னை அர்ப்பணித்தார். இச்சங்கம் தற்போது இவரது மகள் விசாகா தல்வி மற்றும் கல்பனா முர்கர், பேரன் சோஹம் தல்வி மற்றும் பிரதோஷ் மாயேகர் ஆகியோரால் நடத்தப்படுகிறது. இவர் 1945 காலகட்ட துடுப்பாட்டத்தில் ஒரு மேதையாக ஆவார்.
# இரமாகாந்த் அச்ரேக்கர்

## இறப்பு

இரமாகாந்த் அச்ரேக்கர் 2019 ஜனவரி 2 அன்று முதுமைக் கோளாறு காரணமாக மரணமடைந்தார். இறுதிச் சடங்கில் சச்சின் டெண்டுல்கர் உட்பட ஏராளமான பிரபலங்கள் கலந்து கொண்டனர்.